শ্রীদেবীর ব্লকবাস্টার ছবির রিমেকে থাকছেন কন্যা জাহ্নবী!

ওয়েব ডেস্ক: মা শ্রীদেবীর(Sridevi) জুতোয় পা গলাতে চলেছেন বলিউড অভিনেত্রী জাহ্নবী কাপুর(Janhvi Kapoor)। ২০১৮ সালে সকলকে অবাক করে বলিউডের ‘রূপ কি রানি’ চিরদিনের জন্য বিদায় নিয়েছিলেন। আর সেই বছরই বড় পর্দায় পা রেখেছিলেন শ্রীদেবী-কন্যা জাহ্নবী। এবার শ্রীদেবীর অন্যতম জনপ্রিয় ছবি ‘চালবাজ'(‘Chaalbaaz’) এর রিমেকে থাকবেন নাকি কন্যা জাহ্নবী। কিছুটা সময় নিয়ে তিনি জানাবেন বলেছেন।

আরও পড়ুন:পুজোয় আসছে ‘রক্তবীজ ২’, মুক্তি পেল প্রেমের গান ‘দিওয়ানা বানাইসেন’

শুধু মায়ের নাম কি প্রচারের হাতিয়ার হিসেবে ব্যবহার না করে তিনি এই কাজে নামতে চান! আর সেই জন্যই তিনি সময় নিচ্ছেন। সূত্রের খবর চলতি মাসের শেষের দিকে তিনি চূড়ান্ত সিদ্ধান্ত জানাবেন।
প্রসঙ্গত এক সাক্ষাৎকারে যার নবীকে বলতে শোনা গিয়েছিল যে ছোটবেলায় তিনি যখনই মায়ের ‘চালবাজ’ ছবিটি দেখতেন তখনই মায়ের চরিত্রের উপর অন্যদের নির্যাতন তাকে মানসিকভাবে যথেষ্ট আঘাত করত। যন্ত্রণা দিত। তার ফলে ছবিটি জাহ্নবীর মনে বিশেষ আবেগ তৈরি করেছিল।

এদিকে সম্প্রতি মুক্তি পেয়েছে অভিনেত্রীর রমকম ছবি ‘পরম সুন্দরী'(Param Sundari)। যেখানে জাহ্নবীকে দেখা যাবে সিদ্ধার্থ মালহোত্রার সঙ্গে। ছবিটি যথেষ্ট সাড়া পেয়েছে।
প্রসঙ্গত,’ চালবাজ’ ছবির রিমেক নিয়ে দর্শকদের মধ্যে মিশ্র প্রতিক্রিয়া দেখা গেছে। সোশ্যাল মিডিয়ায় অনেকেই লিখেছেন জাহান্নবী যতই প্রতিভাবান হোক না কেন শ্রীদেবীর পারফরম্যান্স কে ছাপিয়ে যাওয়া সম্ভব নয়। শ্রীদেবীর সঙ্গে কোনভাবেই তুলনায় আনা যায় না। আমাদের শৈশবের স্মৃতি হিসেবে ‘চালবাজ’ ছবিটি থেকে গেছে।
এখন দেখার ‘জাহ্নবী’ মা শ্রীদেবীর ‘চালবাজ’ চ্যালেঞ্জ গ্রহণ করেন কী না! যদি তিনি মায়ের পা গলান তবে তা অবশ্যই হবে তার কেরিয়ারের সবচেয়ে আবেগঘন যাত্রা।